
1. VISPĀRĪGĀ INFORMĀCIJA


1.1. Iepirkuma procedūra – Atklāts konkurss. 
1.2. [bookmark: _Toc61422121][bookmark: _Toc59334718][bookmark: _Toc61422122][bookmark: _Toc59334719]Iepirkuma identifikācijas numurs – BT 2026/6
1.3. Pasūtītājs 
Sabiedrība ar ierobežotu atbildību “Bulduru Tehnikums” (turpmāk – Pasūtītājs vai BT).
Reģistrācijas Nr. 40003482021
Viestura iela 6, Jūrmala, LV-2010
Tālruņa Nr.: +371 67753135; 28341531
1.3.1. Iepirkumu veic saskaņā ar Sabiedrības ar ierobežotu atbildību “Bulduru Tehnikuma” valdes locekļa Rafaela Joffes 2026. gada 14. jūlija rīkojumu Nr.1-6/20 izveidota iepirkumu komisija uz BT 2026/6 iepirkumu. 
1.4. Informācijas apmaiņas kārtība 
1.4.1. Pasūtītāja kontaktpersona: Ēvalds Juhnēvičs, tālrunis 29230283, evalds.juhnevics@bulduri.lv. 
1.4.2. [bookmark: _Toc61422123][bookmark: _Toc59334720]Visi jautājumi, kas nav noteikti šajā nolikumā, tiek risināti saskaņā ar PIL normām.
1.4.3. Gadījumā, ja visu pretendentu piedāvātās līgumcenas pārsniedz Pasūtītāja plānotos budžeta līdzekļus konkrētā iepirkuma realizācijai, Pasūtītājam ir tiesības izbeigt iepirkumu bez rezultāta, pieņemot attiecīgu lēmumu un informējot par to visus pretendentus.
1.5. Piedāvājuma iesniegšanas un atvēršanas vieta, datums, laiks
1.5.1. Piedāvājumu iesniegšanas termiņš: skatīt termiņu Publikācijas vadības sistēmā (PVS).
1.5.2. Saskaņā ar PIL 39.panta pirmo daļu, piedāvājumi ir iesniedzami TIKAI ELEKTRONISKI, izmantojot Valsts reģionālās attīstības aģentūras uzturētā tīmekļvietnē www.eis.gov.lv pieejamo Elektronisko iepirkumu sistēmas (turpmāk – EIS) e-konkursu apakšsistēmu. Ārpus EIS e-konkursu apakšsistēmas un pēc nolikuma 1.5.1.punktā noteiktā termiņa iesniegtie piedāvājumi tiks atzīti par neatbilstošiem un noraidīti. 
1.5.3. Ja Pretendents piedāvājuma datu aizsardzībai izmantojis piedāvājuma šifrēšanu (saskaņā ar Nolikuma 1.7.1.3.apakšpunktu), Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz komisijai elektroniskā atslēga ar paroli šifrētā dokumenta atvēršanai.
1.5.4. Piedāvājumu atvēršanas termiņš ir : skatīt termiņu Publikācijas vadības sistēmā (PVS). Piedāvājumu atvēršana notiek izmantojot Valsts reģionālās attīstības aģentūras uzturētā tīmekļvietnē www.eis.gov.lv pieejamos rīkus piedāvājumu elektroniskai saņemšanai.
1.5.5. Iesniegto piedāvājumu Pretendents var papildināt vai grozīt līdz 1.5.1.punktā norādītā piedāvājuma iesniegšanas termiņa beigām.
1.5.6. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā konkursa sadaļā) ietvertos nosacījumus.
1.5.7. Iesniegtie piedāvājumi, izņemot, ja Pretendents piedāvājumu atsauc, paliek Pasūtītāja īpašumā.
1.6.  Konkursa dokumentu un papildus informācijas saņemšana 
1.6.1. Pasūtītājs nodrošina brīvu un tiešu elektronisku pieeju atklāta konkursa nolikumam (turpmāk – Nolikums) un visiem papildus nepieciešamajiem dokumentiem Valsts reģionālās attīstības aģentūras uzturētajā tīmekļvietnē www.eis.gov.lv EIS e-konkursu apakšsistēmā šā konkursa sadaļā, sākot no attiecīgā atklātā konkursa izsludināšanas brīža IUB tīmekļvietnē.
1.6.2. Ieinteresētais piegādātājs EIS e-konkursu apakšsistēmā šā konkursa sadaļā var reģistrēties kā Nolikuma saņēmējs, ja tas ir reģistrēts Elektronisko iepirkumu sistēmā kā piegādātājs.[footnoteRef:1] Pretendenti ar nolikumu var iepazīties un lejupielādēt skatīt termiņu Publikācijas vadības sistēmā (PVS).  [1:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883.] 

1.6.3. Ieinteresētajiem piegādātājiem EIS e-konkursu apakšsistēmā ir pieejami Skaidrojumi un pamācība piegādātājiem - http://paligs.eis.gov.lv/piegadatajiem/N_0_1.html. Pretendents ir atbildīgs par piedāvājuma pareizu, precīzu un savlaicīgu iesniegšanu EIS e-konkursu apakšsistēmā šā konkursa sadaļā.
1.6.4. Lejupielādējot konkursa dokumentus, Pretendents uzņemas atbildību sekot līdzi komisijas sniegtajai papildu informācijai, kas tiek publicēta EIS e-konkursu apakšsistēmas šā konkursa sadaļā. 
1.6.5. Pasūtītājs un ieinteresētie piegādātāji vai Pretendenti ar informāciju apmainās Publisko iepirkumu likumā noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai.
1.6.6. Paziņojumu par konkursa dokumentācijas grozījumiem u.c. izmaiņām ieinteresētās personas, kas reģistrējušās kā Nolikuma saņēmēji, saņem uz norādītājām e-pasta adresēm.
1.6.7. Ja ieinteresētais piegādātājs ir laikus pieprasījis papildu informāciju par konkursa dokumentos iekļautajām prasībām, komisija atbildi sniedz piecu darbdienu laikā no jautājuma saņemšanas dienas, bet ne vēlāk kā sešas dienas pirms piedāvājumu iesniegšanas termiņa beigām. Papildu informāciju komisija nosūta piegādātājam, kas uzdevis jautājumu, un vienlaikus ievieto šo informāciju EIS e-konkursu apakšsistēmā, kur ir pieejami šā konkursa dokumenti, norādot arī uzdoto jautājumu.
1.6.8. Ja komisija ir izdarījusi grozījumus konkursa dokumentos, tā ievieto informāciju par grozījumiem pircēja profilā, kā arī EIS e-konkursu apakšsistēmā, kur ir pieejami šā konkursa dokumenti, ne vēlāk kā dienu pēc tam, kad paziņojums par izmaiņām vai papildu informācija iesniegta Iepirkumu uzraudzības birojam publicēšanai.
1.6.9. Visi jautājumi, kas nav atrunāti šajā nolikumā, tiek risināti saskaņā ar Publisko iepirkumu likuma un MK noteikumu Nr. 107 normām.

1.7. Piedāvājumu noformēšana 
1.7.1. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
1.7.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā konkursa sadaļā ievietotās formas;
1.7.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.7.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
1.7.2. Sagatavojot piedāvājumu, Pretendents ievēro, ka:
1.7.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā.
1.7.2.2. Pretendents nedrīkst veikt izmaiņas EIS e-konkursu apakšsistēmā šā konkursa sadaļā publicēto veidlapu (formu) struktūrā, t.sk. dzēst vai pievienot rindas vai kolonas.
1.7.2.3. Iesniedzot piedāvājumu elektroniskā formā, Pretendents dokumentus ir tiesīgs parakstīt, izmantojot EIS piedāvāto elektronisko parakstu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.
1.7.2.4. Iesniedzot piedāvājumu elektroniski, piegādātājs ir tiesīgs ar vienu drošu elektronisko parakstu parakstīt visus dokumentus kā vienu kopumu.
1.7.2.5. Piedāvājumu paraksta Pretendentu pārstāvēt tiesīgā persona – pretendenta amatpersona ar paraksta tiesībām vai Pretendenta pilnvarotā persona. Gadījumā, ja piedāvājumu paraksta Pretendenta pilnvarotā persona, nepieciešams pievienot pilnvaru vai tās apliecinātu kopiju. 
1.7.2.6. Piedāvājums jāiesniedz latviešu valodā. Ja kāds dokuments ir svešvalodā, tad tam jāpievieno Pretendentu pārstāvēt tiesīgā personas apstiprināts tulkojums latviešu valodā. Par dokumentu tulkojuma atbilstību oriģinālam atbild Pretendents.
1.7.2.7. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju. 
1.7.2.8. Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas PIL ir noteikta par vispārpieejamu informāciju.
1.7.2.9. Visas piedāvātās cenas jānorāda euro (EUR). 
1.7.2.10. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai, nosūtot uz e-pastu evalds.juhnevics@bulduri.lv. Ja piedāvājums saturēs kādu no šajā punktā minētajiem riskiem, tas netiks izskatīts.
1.7.2.11. Pretendents sedz visas izmaksas, kas saistītas ar viņa piedāvājuma sagatavošanu un iesniegšanu Pasūtītājam. 

2. INFORMĀCIJA PAR IEPIRKUMA PRIEKŠMETU
2.1.Iepirkuma priekšmets
Iepirkuma priekšmets – Telpu remonts Bulduru Tehnikuma mācību korpusā saskaņā ar tehnisko specifikāciju (pielikums Nr.1). 
2.2. Iepirkuma nomenklatūra (CPV kods): 
45000000-7 (Celtniecības darbi).
2.3. Iepirkuma priekšmets nav sadalīts daļās, jo apvienošana ir ekonomiski un saimnieciski izdevīga un neierobežo konkurenci.
2.4. Pretendents var iesniegt piedāvājumu tikai par visu iepirkuma apjomu. Pretendenti, kuru piedāvājums ir nepilnīgs vai ir iesniegti piedāvājuma varianti, tiks izslēgti no turpmākas dalības iepirkuma procedūrā.
2.4.1.  Pasūtītājs informē, kā tam ir tiesības finanšu līdzekļu trūkuma dēļ, pieņemot iepirkuma komisijas lēmumu, pirms iepirkuma līguma noslēgšanas vai līguma izpildes laikā atteikties no atsevišķu tehnisko specifikāciju pozīciju un finanšu piedāvājuma (tāmes) darbu apjomu izpildes. Šādā gadījumā līguma summa tiek samazināta atbilstoši Pretendenta finanšu piedāvājumā norādītajām attiecīgo būvdarbu vienību cenām. Darbu apjoma samazināšana nevar būt par pamatu Pretendenta finanšu piedāvājumā norādīto vienību cenu paaugstināšanai vai jebkādu kompensāciju/zaudējumu atlīdzības pieprasīšanai no Pasūtītāja.
2.5. Objekta apskate 2026. gada 22.jūlijā  plkst. 13:00. Pēc minētā laika objekta apskati var veikt, apskates laiku saskaņojot ar BT pārstāvi Ēvaldu Juhnēviču, tālrunis 29230283, evalds.juhnevics@bulduri.lv. Objekta apskate ir obligāta visiem pretendentiem. Objekta apsekošanas veidlapa (pielikums Nr. 7) ir jāpievieno piedāvājumam.
2.6. Pretendents nevar iesniegt piedāvājuma variantus.
2.7. Līguma izpildes vieta – Pasūtītāja teritorijā Viestura iela 6, Jūrmala, LV-2010.
2.8. Līguma darbības termiņš– 5 (pieci) kalendārie mēneši.
2.9. Prognozējamā līgumcena - 272727.27 EUR (divi simti septiņdesmit divi tūkstoši septiņi simti divdesmit septiņi euro un divdesmit septiņi centi) bez PVN.
2.10. Saistību izpildes nodrošinājums un avansa maksājums 
2.10.1. Saistību izpildes nodrošinājums konkursa uzvarētājam jāiesniedz pasūtītājam vai jāiemaksā nolikumā norādītajā pasūtītāja kontā 15 (piecpadsmit) dienu laikā no līguma parakstīšanas dienas. 
2.10.2. Saistību izpildes nodrošinājums Pasūtītājam iesniedzams kā bankas garantija, apdrošināšanas polise vai kā naudas summas iemaksa.
2.10.3. Saistību izpildes nodrošinājumam jāatbilst Nolikumā un līgumā ietvertajiem nosacījumiem. Saistību izpildes nodrošinājuma summas apmērs ir 2% (divi procenti) no kopējās līguma cenas euro (EUR) bez PVN. 
2.10.4. Saistību izpildes nodrošinājumam, ja tas iesniegts kā bankas garantija vai apdrošināšanas polise, jāatbilst šādiem noteikumiem:
2.10.4.1. nodrošinājuma devējam jāapņemas samaksāt pasūtītājam nodrošinājuma summu bezstrīdus kārtībā pēc pasūtītāja pirmā pieprasījuma;
2.10.4.2. jābūt spēkā nodrošinājumam no līguma spēkā stāšanās dienas līdz datumam, kas ir ne mazāks kā 15 (piecpadsmit) dienas pēc līgumā noteiktā būvdarbu pabeigšanas gala termiņa;
2.10.4.3. nodrošinājumam jābūt no pretendenta puses neatsaucamam;
2.10.5. Saistību izpildes nodrošinājumu, kas izsniegts kā bankas garantija vai iemaksāts Nolikumā norādītajā kontā, pasūtītājs atgriezīs 10 (desmit) darba dienu laikā pēc garantijas nodrošinājuma iesniegšanas.
2.11. Pretendentam jāapliecina spēja uzsākt būvdarbus bez avansa maksājuma. Pirmie maksājumi tiek veikti pēc 2 mēnešiem no darbu uzsākšanas .
2.12. Garantijas ieturējums un nodrošinājums: 
2.12.1. Garantijas laika nodrošinājumam pasūtītājs no katra maksājuma izdara ieturējumus procentuāli būvuzņēmēja veikto darbu apjomam – atbilstoši 5% (pieci procenti) vai būvuzņēmēja piedāvājumā noteikto procentuālo apmēru (ja tas piedāvājis lielāku procentuālo apmēru garantijas laika nodrošinājumam) no izmaksājamās summas. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to līdz 2 % no līgumcenas, ja garantijas termiņa pirmajos divos gados nav konstatēti būvdarbu defekti vai būvdarbu veicējs un pasūtītājs ir vienojušies par pieteikto būvdarbu defektu novēršanas termiņu.
2.12.2. Līguma izpildes laikā ieturēto garantijas laika nodrošinājuma summu pasūtītājs atmaksā būvuzņēmējam 30 (trīsdesmit) dienu laikā pēc objekta pieņemšanas ekspluatācijā akta apstiprināšanas dienas, bankas garantijas vai apdrošināšanas polises par garantijas laika nodrošinājumu 5% (pieci procenti) vai būvuzņēmēja piedāvājumā noteikto procentuālo apmēru no līguma summas iesniegšanas un rēķina saņemšanas. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to līdz 2 % no līgumcenas, ja garantijas termiņa pirmajos divos gados nav konstatēti būvdarbu defekti vai būvdarbu veicējs un pasūtītājs ir vienojušies par pieteikto būvdarbu defektu novēršanas termiņu. Garantijas laika nodrošinājums iesniedzams 15 (piecpadsmit) dienu laikā no brīža, kad objekts tiek pieņemts ekspluatācijā atbilstoši normatīvo aktu prasībām.
2.12.3. Garantijas laika nodrošinājums iesniedzams kā bankas garantija (galvojums) vai apdrošināšanas polise (apdrošināšanas prēmijai jābūt samaksātai uz polises iesniegšanas brīdi, ko pierāda samaksu apliecinošais dokuments) par garantijas laika nodrošinājuma summu euro (EUR), kura nosacījumi atbilst konkursa dokumentos noteiktām prasībām. Garantijas laika nodrošinājumu izsniedz banka vai apdrošināšanas sabiedrība, kas Latvijas Republikas normatīvajos aktos noteiktajā kārtībā sniedz pakalpojumu Latvijas Republikas teritorijā. 
2.13. Būvdarbu garantija ir ne mazāk kā 60 (sešdesmit) mēneši no objekta nodošanas brīža Pasūtītājam.

3. NOSACĪJUMI DALĪBAI KONKURSĀ
3.1. Komisija Pretendentu, kuram būtu piešķiramas līguma slēgšanas tiesības, izslēdz no dalības konkursā, ja konstatē jebkuru no PIL 42.panta otrajā daļā minētajiem izslēgšanas nosacījumiem (izņemot PIL 42.panta ceturtajā  daļā minētos gadījumus) 
3.2. Nolikuma 3.1.punktā noteiktās prasības ir attiecināmas arī uz:
3.2.1. personālsabiedrības biedru, ja pretendents ir personālsabiedrība (izņemot PIL 42.panta pirmās daļas 8.punktu);
3.2.2. pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai konkursa dokumentos noteiktajām prasībām (izņemot PIL 42.panta pirmās daļas 8.punktu). 
3.2.3. pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 EUR no kopējās piegādes līguma vērtības (izņemot PIL 42.panta pirmās daļas 1. un 8.punktu).
3.3. Ja pretendents vai personālsabiedrības biedrs, ja pretendents ir personālsabiedrība, atbilst PIL 42.panta pirmās daļas 1., 3., 4., 5., 6. vai 7.punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus atbilstoši PIL 43.pantā noteiktajam. 
3.4. Komisija pārbaudi par 3.1.punktā un 3.2.punktā noteikto pretendentu izslēgšanas gadījumu esamību veic attiecībā uz katru pretendentu, kuram atbilstoši citām paziņojumā par līgumu un konkursa dokumentos noteiktajām prasībām un izraudzītajiem piedāvājuma izvēles kritērijiem būtu piešķiramas līguma slēgšanas tiesības.
3.5. Ja komisija nepieciešamo informāciju par pretendentu iegūst tieši no kompetentās institūcijas, datubāzēs vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja komisijas iepriekš iegūtā informācija neatbilst faktiskajai situācijai.
3.6. Pasūtītājs veiks pretendenta, kuram būtu piešķiramas līguma slēgšanas tiesības, pārbaudi atbilstoši Starptautisko un Latvijas Republikas nacionālo sankciju likuma (turpmāk – Sankciju likums) 11.1 pantā iekļautajiem izslēgšanas nosacījumiem.

4. IESNIEDZAMIE DOKUMENTI
4.1. Pretendenta atlases dokumenti (atbilstoši EIS e-konkursu apakšsistēmā šā konkursa sadaļā publicētajām veidlapām (formām) un Nolikuma 5.punktam).
4.2. Tehniskais piedāvājums (atbilstoši EIS e-konkursu apakšsistēmā šā konkursa sadaļā publicētajām veidlapām (formām) un Nolikuma 14.1.punktam).
4.3. Finanšu piedāvājums (atbilstoši EIS e-konkursu apakšsistēmā šā konkursa sadaļā publicētajām veidlapām (formām) un Nolikuma 14.2.punktam).

5. PRETENDENTU ATLASES DOKUMENTI UN KVALIFIKĀCIJAS PRASĪBAS
	5.Pretendenta kvalifikācijas prasības
	6. Pretendentam jāiesniedz šādi Pretendenta kvalifikāciju apliecinoši dokumenti

	5.1.Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos. Prasība attiecas arī uz personālsabiedrību un visiem personālsabiedrības biedriem (ja pieteikumu iesniedz personālsabiedrība) vai visiem piegādātāju apvienības dalībniekiem (ja pieteikumu iesniedz piegādātāju apvienība), kā arī apakšuzņēmējiem (ja Pretendents plāno piesaistīt apakšuzņēmējus). Pretendentam nedrīkst būt nodokļu parādi Latvijā vai citā valstī. Pretendents nedrīkst atrasties maksātnespējas procesā, likvidācijā vai reorganizācijā.
	6.1. Pretendenta parakstīts pieteikums dalībai konkursā, kurš sagatavots saskaņā ar Nolikuma 2.pielikumā pievienoto veidni, pievienojot Pretendenta amatpersonu sarakstu, kurš sagatavots saskaņā ar Nolikuma 3.pielikumā pievienoto veidni.
Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja Pretendenta pieteikumu paraksta pilnvarota persona, tad jāpievieno pilnvara vai tā apliecināta kopija. 

	5.2. Iepirkuma līguma slēgšanas gadījumā Pretendentam būs jābūt reģistrētam Latvijas Republikas Būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi”.
Prasība attiecas arī uz personālsabiedrības biedru, piegādātāju apvienības dalībnieku (ja pieteikumu iesniedz personālsabiedrība vai piegādātāju apvienība) vai apakšuzņēmēju (ja Pretendents plāno piesaistīt apakšuzņēmēju), ja tie veiks būvniecības darbus. Pretendentam jābūt vismaz 4. klases būvkomersantam.
	6.2. Pretendenta parakstīts pieteikums dalībai konkursā, kurš sagatavots saskaņā ar Nolikuma 2.pielikumā pievienoto veidni. Pretendentam, kas nav reģistrēts Latvijas Republikas Būvkomersantu reģistrā, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad stājies spēkā iepirkuma komisijas lēmums par līguma slēgšanas tiesību piešķiršanu, t.i., pēc Publisko iepirkumu likuma 67.panta ceturtajā daļā minētā nogaidīšanas termiņa beigām, Pretendents reģistrēsies Latvijas Republikas Būvkomersantu reģistrā.

	5.3. Pretendentam ir stabili finanšu un saimnieciskās darbības rādītāji, kurus, piemērojot vispārpieņemtos finanšu analīzes paņēmienus, raksturo:
5.3.1. Pretendenta apgrozījums katrā no pēdējiem trim gadiem ir ne mazāks kā 520 000 EUR. Ja pieteikumu iesniedz personu apvienība, tad vismaz vienam no personu apvienības dalībniekiem ir šajā punktā norādītais minētais atbilstošs apgrozījums vai arī vairāku personu apvienības dalībnieku apgrozījuma summa veido nepieciešamo apgrozījuma apmēru.
5.3.2. pozitīvs pašu kapitāls 2025.gadā;
5.3.3. likviditātes koeficients saskaņā ar pēdējā pārskata gada datiem 2025.gadā (apgrozāmie līdzekļi/īstermiņa saistības) ir ne mazāks, kā 1,00 (viens). 
Ja Pretendents ir dibināts vēlāk, tad Pretendenta finanšu apgrozījumam jāatbilst augstāk minētajai prasībai visā darbības periodā. 
Ja pieteikumu iesniedz piegādātāju apvienība, tad abiem piegādātāju apvienības dalībniekiem ir šajā punktā norādītie finanšu rādītāji.
	6.3. Pretendenta rakstisks aprēķins par finanšu apgrozījumu, saskaņā ar Nolikuma 4.pielikumu, klāt pievienojot apstiprinātu Peļņas vai zaudējumu aprēķinu kopijas par katru norādīto finanšu gadu. 




7. Prasības attiecībā uz Pretendenta tehniskajām un profesionālajām spējām
	8. Prasības būvniecības jomā
	9. Iesniedzamie dokumenti

	8.1. Pretendentam kā ģenerāluzņēmējam  pēdējo 5 (piecu) gadu laikā (2021., 2022., 2023., 2024., 2025.gads un 2026.gads līdz piedāvājumu iesniegšanas brīdim) ir pieredze:
8.1.1. vismaz 2 (divu) publisku būvju (III grupas ēkas) pārbūves (rekonstrukcijas), renovācijas vai jaunbūves būvdarbu vadīšanā ar katras ēkas platību ne mazāk ka 1000 kv.m.;
8.1.2. Pretendentam pēdējo 5 gadu laikā ir pieredze vismaz 1 (viena) publiskas ēkas būvdarbu līguma izpildē, kura vērtība nav mazāka par 260 000 EUR.
	9.1. Veikto būvdarbu saraksts saskaņā ar Nolikuma (12.pielikums).


	Prasības piesaistītajam personālam

	10. Būvniecības jomā
	11. Iesniedzamie dokumenti

	10.1. Atbildīgajam būvdarbu vadītājam (personas, kas paraksta saistību rakstu):
10.1.1. uz piedāvājuma iesniegšanas brīdi ir spēkā esošs būvdarbu vadītāja sertifikāts;
10.1.2. pēdējo 5 (piecu) gadu laikā (2021., 2022., 2023., 2024., 2025.gads un 2026.gads līdz piedāvājumu iesniegšanas brīdim) ir pieredze vismaz 2 (divu) publisku būvju (III grupas ēkas) pārbūves (rekonstrukcijas), renovācijas vai jaunbūves būvdarbu vadīšanā ar katras ēkas platību ne mazāk ka 1000 kv.m.
	11.1. Atbildīgā būvdarbu vadītāja profesionālās pieredzes apraksts saskaņā ar Nolikuma 6.pielikumu.
11.2. Atbildīgajam būvdarbu vadītājam izglītību apliecinošu dokumentu kopija/s.

	10.2. Pretendentam jānodrošina, ka līguma izpildē piedalās kvalificēts un pieredzējis personāls:
10.2.1. Elektronisko sakaru sistēmu un tīklu būvdarbu vadītājam:
10.2.1.1. Uz piedāvājuma iesniegšanas brīdi ir spēkā esošs elektronisko sakaru sistēmu un tīklu būvdarbu vadītāja sertifikāts;
10.2.1.2. Pēdējo 5 (piecu) gadu laikā (2021., 2022., 2023., 2024., 2025.gads un 2026.gads līdz piedāvājumu iesniegšanas brīdim)  vadījis vismaz 2 (divu) publiski pieejamu ēku (III grupas ēkas) SKS izbūvi ar vismaz 100 aktīvām darba vietām, veikta SKS sertifikācija, atbilstoši SKS ražotāja prasībām.
10.2.1.3. Pretendenta apliecinām, ka SIA Bulduru Tehnikuma remonta zonā tiks veidota sekojoša strukturētā kabeļu sistēma:
· Strukturētās kabeļus sistēmas (SKS) nosaukums;
· SKS ražotājs
	11.2. Pretendenta piedāvātā personāla saraksts, saskaņā ar Nolikuma 5.pielikuma veidni.
11.2.1. Elektronisko sakaru sistēmu un tīklu būvdarbu vadītājam izglītību apliecinošu dokumentu kopija/s.

	10.3. Pretendentam Līguma izpildē jānodrošina darba aizsardzības koordinators.
	11.3. Pretendenta piedāvātā personāla saraksts, saskaņā ar Nolikuma 5.pielikumu. 

	10.4. Pretendents Līguma slēgšanas tiesību piešķiršanas gadījumā (bet ne vēlāk kā pirms būvdarbu uzsākšanas) veiks savas un būvspeciālistu civiltiesiskās atbildības apdrošināšanu konkrētajā objektā  EUR  ne mazāk kā 10% apmērā no līguma summas, atbilstoši 2014.gada 19.augusta Ministru kabineta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un 3 (trīs) darba dienu laikā pēc Līguma spēkā stāšanās iesniegs Pasūtītājam minētās apdrošināšanas polises un dokumentu, kas apliecina apdrošināšanas prēmijas apmaksu kopijas, uzrādot minēto dokumentu oriģinālus. Apdrošināšanas polisē kā trešajai personai ir jābūt minētai arī – sabiedrībai ar ierobežotu atbildību “Bulduru Tehnikums”. Pretendentam apdrošināšanas līguma un apdrošināšanas polises projekts ir jāsaskaņo ar Pasūtītāju.
	11.4. Pretendenta rakstisks apliecinājums, ka Līguma slēgšanas tiesību piešķiršanas gadījumā, tas veiks savas civiltiesiskās atbildības apdrošināšanu uz visu Līguma darbības laiku (t.sk. arī garantijas laiku), saskaņā ar Nolikuma 10.4. punkta prasībām.

	10.5. Pretendentam būvdarbu priekšfinansēšanai jābūt pieejamai kredītlīnijai vai citiem brīviem finanšu resursiem vismaz 20% apjomā no piedāvātās līgumcenas.
	11.5. Kredītiestādes vai finanšu resursu īpašnieka izdots apliecinājums, ka pretendentam būs pieejama kredītlīnija vai citi brīvi finanšu resursi vismaz 20% (divdesmit procentu) apjomā no piedāvātās līgumcenas (ar PVN). 

	10.6. Pretendenta līguma slēgšanas tiesību piešķiršanas gadījumā jānodrošina iepirkuma līguma saistību izpildes nodrošinājums 2% (divu procentu) apmērā no līgumcenas.
	11.6. Pretendenta rakstisks apliecinājums, ka 10 (desmit) darba dienu laikā pēc iepirkuma līguma parakstīšanas, bet ne vēlāk kā pirms Būvdarbu uzsākšanas, iesniegs kredītiestādes vai apdrošināšanas sabiedrības, kura ir tiesīga veikt darbību Latvijas Republikā, līguma saistību  izpildes nodrošinājumu. 



12. ĀRVALSTS SPECIĀLISTU KVALIFIKĀCIJAS PRASĪBAS ATTIECĪBĀ UZ IZGLĪTĪBU UN IESNIEDZAMAJIEM DOKUMENTIEM
12.1. Ja būvdarbu vadītājs ir persona, kuras mītnes valsts ir Eiropas Savienības dalībvalsts  vai Eiropas Brīvās tirdzniecības asociācijas dalībvalsts un kura sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts (proti, Islande, Lihtenšteina, Norvēģija un Šveice), tad tā kvalifikācijai jāatbilst speciālista reģistrācijas valsts prasībām būvdarbu vadīšanas pakalpojumu sniegšanai. Pretendentam tā kvalifikācijas apliecināšanai jāiesniedz:
12.1.1. Dokumenti vai to kopijas, kas apliecina speciālista kvalifikāciju mītnes valstī un šo dokumentu tulkojums latviešu valodā.
12.1.2. Apliecinājums, ka līguma slēgšanas tiesību piešķiršanas gadījumā, tas pirms iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā un iesniegs Pasūtītājam pierādījumus, ka šāda deklarācija ir iesniegta.
12.2. Ja būvdarbu vadītājs ir no ārvalsts, kas nav Eiropas Savienības dalībvalsts vai Eiropas Brīvās tirdzniecības asociācijas dalībvalsts, tad Pretendentam ir jānodrošina, ka speciālistam uz plānoto iepirkuma līguma noslēgšanas brīdi būs Latvijas Republikā spēkā esošs būvprakses sertifikāts būvdarbu vadīšanā attiecīgajā jomā un pieteikumam jāpievieno Pretendenta parakstīts apliecinājums, ka līdz plānotajam iepirkuma līguma noslēgšanas brīdim, tas būs saņēmis Latvijas Republikā spēkā esošu sertifikātu būvdarbu vadīšanā attiecīgajā jomā.

13. EIROPAS VIENOTAIS IEPIRKUMA PROCEDŪRAS DOKUMENTS
13.1. Pretendents var iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām Pretendentu atlases prasībām. Ja Pretendents izvēlēsies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu atlases prasībām, tam jāiesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vērtība ir vismaz 10 000 EUR no iepirkuma līguma vērtības. Piegādātāju apvienībai jāiesniedz atsevišķu Eiropas vienoto iepirkuma procedūras dokumentu par katru tās dalībnieku.
13.2. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
13.3. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam, un tā pieejama: http://www.iub.gov.lv/lv/node/587.

14. TEHNISKAIS UN FINANŠU PIEDĀVĀJUMS
14.1. Tehniskā piedāvājuma sagatavošana
14.1.1. Pretendents iesniedz tehnisko piedāvājumu atbilstoši EIS e-konkursu apakšsistēmā šā konkursa sadaļā publicētajām veidlapām (formām), aizpildot attiecīgās daļas atbilstošās tehniskā piedāvājuma Microsoft Word formas ailes (pielikums Nr.8).
14.1.2. Tehnisko piedāvājumu iesniedz parakstītu atbilstoši nolikuma nosacījumiem. 
14.1.3. Ja tehniskajā specifikācijā norādīts konkrēts preces, ražotāja vai standarta nosaukums vai kāda cita norāde uz specifisku preces izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas izvirzītajām prasībām, parametriem un nodrošina tehniskajā specifikācijā izvirzīto prasīto. Piedāvājumā norāda attiecīgi piedāvātā parametra, standarta vai preces precīzu nosaukumu un tehnisko aprakstu.
14.1.4. Pretendentam savā tehniskajā piedāvājumā ir precīzi jānorāda informācija par piedāvāto preci un tās tehnisko aprakstu. Pretendenta Piedāvājumā nedrīkst būt vairāki tehnisko piedāvājumu varianti.
14.2. Finanšu piedāvājuma sagatavošana
14.2.1. Pretendents iesniedz finanšu piedāvājumu atbilstoši EIS e-konkursu apakšsistēmā šā konkursa sadaļā publicētajām veidlapām (formām), aizpildot attiecīgās daļas atbilstošās finanšu piedāvājuma Microsoft Word formas ailes (pielikums Nr.10).
14.2.2. Pasūtītājs informē, ka finanšu līdzekļu nepietiekamības gadījumā, iepirkuma komisijai vienojoties ar pretendentu, kuram būtu piešķiramas līguma slēgšanas tiesības, vai būvdarbu izpildes laikā, rakstveidā vienojoties ar Būvuzņēmēju, Pasūtītājam ir tiesības pilnībā vai daļēji atteikties no šādu lokālās tāmes pozīciju izpildes:
14.2.2.1.  Kāpņu telpas divviru stiklotās durvis EI60 (ja, izvērtējot esošo durvju tehnisko stāvokli, tiek konstatēts, ka to nomaiņa nav nepieciešama un tās atbilst spēkā esošo normatīvo aktu prasībām). ,
14.2.2.2.  Iekšējās elektroinstalācijas un apgaismojuma tīklu atjaunošana,
14.2.2.3.  Zemapmetuma slēdži,
14.2.2.4. Zemapmetuma rozetes,
14.2.2.5. UAS sistēmas tīklu atjaunošana (ja, izvērtējot esošās sistēmas tehnisko stāvokli, tiek konstatēts, ka tās nomaiņa nav nepieciešama un sistēma atbilst spēkā esošo normatīvo aktu prasībām).
14.2.2.6.  Esošo vājstrāvu kabeļu saimniecības sakārtošana.
14.2.2.7. Šādā gadījumā kopējā līguma summa tiek samazināta atbilstoši Pretendenta finanšu piedāvājumā (tāmē) piedāvātajām šo pozīciju vienību cenām un faktiskajam apjomam. Pozīciju izslēgšana vai apjoma samazināšana nevar būt par pamatu Pretendenta tāmē norādīto citu pozīciju vienību cenu paaugstināšanai vai jebkādu kompensāciju un zaudētās peļņas pieprasīšanai no Pasūtītāja.
14.2.2. Pretendents finanšu piedāvājumu sagatavo, aizpildot Finanšu piedāvājuma formā kolonas “Piedāvātā cena EUR, t.sk. PVN”, “PVN __%” un “Piedāvātā cena EUR bez PVN”. Piedāvātajā cenā jāiekļauj visas izmaksas, kas saistītas ar tehniskajam piedāvājumam.
14.2.3. Piedāvājuma cena ir jāaprēķina un jānorāda ar precizitāti 2 (divas) zīmes aiz komata. 
14.2.4. Pretendents pievienotās vērtības nodokli (PVN) norāda atbilstoši Latvijas Republikas spēkā esošajos normatīvajos aktos noteiktajai kārtībai un noteiktajām likmēm.
14.2.5. Finanšu piedāvājumu iesniedz parakstītu atbilstoši nolikuma 1.7.2.punkta nosacījumiem. 

15. PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJI
15.1. Iepirkuma komisija piedāvājumus izvērtē slēgtā sēdē. Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
15.2. Komisija līguma slēgšanas tiesības piešķir saimnieciski visizdevīgākajam piedāvājumam ar viszemāko cenu no piedāvājumiem, kas atbilst Nolikuma prasībām un Tehniskajai specifikācijai. 
15.3. Iepirkumu komisija saimnieciski visizdevīgāko piedāvājumu noteiks, ņemot vērā cenu. Vērtējot viszemāko cenu iepirkumu komisija ņems vērā pretendenta piedāvāto cenu euro bez pievienotās vērtības nodokļa.
15.4. Piedāvājumu izvērtēšanu komisija veic 3 (trīs) posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā.
15.5. 1.posms – Piedāvājuma noformējuma un pretendentu atlases dokumentu pārbaude. Komisija novērtē, vai piedāvājums ir noformēts atbilstoši nolikuma prasībām, vai ir iesniegti visi 4.punktā norādītie iesniedzamie dokumenti un vai ir iesniegti pretendentu atlases dokumenti atbilstoši nolikuma 5.punkta prasībām un vai atbilst pretendentam izvirzītajām kvalifikācijas prasībām. Ja piedāvājums neatbilst kādai no noformējuma prasībām, komisija lemj par piedāvājuma tālāku izskatīšanu. Ja pretendents neatbilst kādai no Nolikumā minētajām pretendentu atlases kvalifikācijas prasībām, un/vai nav iesniedzis kādu no dokumentiem, atbilstoši nolikuma 4.punkta un 5.punkta prasībām, komisija pretendentu izslēdz no turpmākās dalības konkursā un tā piedāvājumu tālāk neizskata.
15.6. 2.posms – Tehniskā piedāvājuma atbilstības pārbaude. Komisija novērtē vai pretendenta tehniskais piedāvājums ir iesniegts par visu apjomu un atbilst tehniskajā specifikācijā (pielikums Nr.8) un nolikumā izvirzītajām prasībām. Ja pretendenta piedāvājums nav iesniegts par visu apjomu, un/vai neatbilst kādai no izvirzītajām prasībām, komisija pretendentu izslēdz no turpmākās dalības konkursa un tā piedāvājumu tālāk neizskata.
15.7. 3.posms – Saimnieciski visizdevīgākā piedāvājuma vērtēšana. Komisija veic aritmētisko kļūdu pārbaudi Pretendentu finanšu piedāvājumos. Ja komisija konstatēs aritmētiskās kļūdas, komisija šīs kļūdas izlabos. Par konstatētajām kļūdām un laboto piedāvājumu, komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, komisija vērā ņem veiktos labojumus.
15.8. Ja komisijai Pretendenta piedāvājums šķitīs nepamatoti lēts, tā pieprasīs pretendentam sniegt skaidrojumu par finanšu piedāvājumā piedāvāto cenu, ievērojot Publisko iepirkumu likuma 53.pantā minētos nosacījumus.
15.9. Iepirkuma komisija nosaka piedāvājumu ar viszemāko piedāvāto cenu. Pretendentu, kura piedāvājums, salīdzinot un izvērtējot iesniegtos piedāvājumus, noteikts kā saimnieciski visizdevīgākais piedāvājums ar viszemāko cenu, atzīs par pretendentu, kuram būtu piešķiramas līguma slēgšanas tiesības. 
15.10. Ja pirms tam, kad pieņemts lēmums par iepirkuma līguma slēgšanas tiesību piešķiršanu, iepirkumu komisija konstatē, ka vismaz divu piedāvājumu novērtējums atbilstoši izraudzītajam Piedāvājuma izvēles kritērijam ir vienāds, tad uzvarētājs tiks noteikts veicot izlozi Pretendentu klātbūtnē. 
15.11. Ja pretendents, kuram konkursā būtu piešķiramas līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas Nolikuma 5.punktā, komisija pirms lēmuma pieņemšanas par iepirkuma līguma slēgšanas tiesību piešķiršanu konkursā, pieprasa pretendentam iesniegt dokumentus, kas apliecina pretendenta atbilstību pretendenta atlases prasībām.
15.12. Lēmuma pieņemšana
15.12.1. Saskaņā ar Publisko iepirkumu likuma nosacījumiem un nolikuma 3.punktu, komisija pārbauda, vai pretendents, kuram būtu piešķiramas līguma slēgšanas tiesības, nav izslēdzams no dalības konkursā nolikuma 3.punktā minēto gadījumu dēļ.
15.12.2. Komisija pretendenta, kuram būtu piešķiramas līguma slēgšanas tiesības, izslēgšanas gadījumu pārbaudi veic PIL 42.panta noteiktajā kārtībā.
15.12.3. Lai pārbaudītu, vai Latvijā reģistrēts vai pastāvīgi dzīvojošs pretendents vai/un 3.2.punktā minētā persona nav izslēdzams no dalības konkursā nolikuma 3.punktā minēto gadījumu dēļ, pasūtītājs izmanto Ministru kabineta noteikto informācijas sistēmu Ministru kabineta noteiktajā kārtībā. Pasūtītājs attiecīgo informāciju ir tiesīgs saņemt, neprasot pretendenta un 3.2.punktā minēto personu piekrišanu. 
15.12.4. Lai pārbaudītu, vai uz Latvijā reģistrēta pretendenta valdes vai padomes locekli, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, un kura ir reģistrēta vai pastāvīgi dzīvo ārvalstī, vai uz ārvalstī reģistrētu vai pastāvīgi dzīvojošu pretendentu, vai nolikuma 3.2.punktā minēto personu, kas reģistrēta vai pastāvīgi dzīvo ārvalstī, nav attiecināmi PIL 42.panta pirmajā daļā noteiktie izslēgšanas nosacījumi, pasūtītājs, izņemot PIL 42.panta vienpadsmitajā daļā minēto gadījumu, pieprasa, lai pretendents iesniedz attiecīgās kompetentās institūcijas izziņu, kas apliecina, ka uz Latvijā reģistrēta pretendenta valdes vai padomes locekli, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, un kura ir reģistrēta vai pastāvīgi dzīvo ārvalstī, vai uz pretendentu, vai nolikuma 3.2.punktā minēto personu neattiecas PIL 42.panta pirmajā daļā minētie gadījumi. Ja par valdes vai padomes locekli, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, atbilstoši pretendenta vai nolikuma 3.2.punktā minētās personas reģistrācijas valsts normatīvajiem aktiem nevar būt persona, uz kuru ir attiecināmi 42.panta pirmajā daļā noteiktie izslēgšanas nosacījumi, pretendents ir tiesīgs izziņas vietā iesniegt attiecīgu skaidrojumu. Termiņu skaidrojuma vai izziņas iesniegšanai komisija nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto skaidrojumu vai izziņu, komisija to izslēdz no dalības konkursa attiecīgajā daļā. Ja pasūtītājs no skaidrojuma negūst pārliecību, ka uz attiecīgajām personām nav attiecināmi PIL 42.panta pirmajā daļā noteiktie izslēgšanas nosacījumi, tas ir tiesīgs pieprasīt iesniegt par attiecīgajām personām kompetento institūciju izziņas. 
15.12.5. Komisija pieprasa, lai pretendents nomaina apakšuzņēmēju, kura sniedzamo pakalpojumu vērtība ir vismaz 10 000 EUR no kopējās publiska piegādes līguma vērtības, ja tas atbilst nolikuma 3.punktā minētajam izslēgšanas gadījumam, un personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai konkursa dokumentos noteiktajām prasībām, ja tā atbilst nolikuma 3.punktā minētajam izslēgšanas gadījumam. Ja pretendents 10 darbdienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu paziņojumā par līgumu vai konkursa dokumentos noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai konkursa dokumentos noteiktajām prasībām, pasūtītājs izslēdz pretendentu no dalības konkursa attiecīgajā daļā.
15.12.6. Ja komisija konstatē, ka uz pretendentu, kuram atbilstoši Nolikumā noteiktajām prasībām būtu piešķiramas līguma slēgšanas tiesības, neattiecas nolikuma 3.punktā minētie izslēgšanas nosacījumi un ka nav tādu apstākļu, kuri tam/tiem liegtu piedalīties konkursā saskaņā ar Publisko iepirkumu likuma prasībām, tad pretendents tiek atzīts par konkursa uzvarētāju.
15.12.7. Ja komisija pretendentam, kuram atbilstoši Nolikumā noteiktajām prasībām būtu piešķiramas līguma slēgšanas tiesības, konstatē nolikuma 3.punktā noteikto pretendentu izslēgšanas nosacījumu esamību, pretendents tiek izslēgts no dalības konkursā un komisija izvērtē nākošā pretendenta, kuram atbilstoši Nolikumā noteiktajām prasībām būtu piešķiramas līguma slēgšanas tiesības, atbilstību nolikuma 3.punktā izvirzītajiem nosacījumiem.

16. PRETENDENTU INFORMĒŠANA PAR PIEŅEMTO LĒMUMU, LĒMUMA PUBLICĒŠANA UN IEPIRKUMA LĪGUMA SLĒGŠANA
16.1. Iepirkumu komisija 3 (trīs) darbdienu laikā pēc lēmuma pieņemšanas vienlaikus informē visus pretendentus, kas iesnieguši piedāvājumus, par pieņemto lēmumu attiecībā uz iepirkuma līguma slēgšanu, PIL 37.pantā noteiktajā kārtībā. 
16.2. Iepirkumu komisija piecu darbdienu laikā pēc lēmuma pieņemšanas par konkursa rezultātiem sagatavo ziņojumu par visu konkursu un publicē BT profilā EIS e-konkursu apakšsistēmā.
16.3. Pasūtītājs, pēc nogaidīšanas termiņa beigām (ja tas ir attiecināms), slēgs iepirkuma līgumu ar izraudzīto pretendentu, pamatojoties uz pretendenta piedāvājumu attiecīgajai daļai un saskaņā ar konkursa nolikuma noteikumiem, Publisko iepirkumu likumu, MK noteikumiem Nr.107 un iepirkuma līguma projektu (pielikums Nr. 11). 
16.4. Ne vēlāk kā 10 (desmit) darbdienu laikā pēc tam, kad noslēgts iepirkuma līgums vai pieņemts lēmums par konkursa izbeigšanu vai pārtraukšanu, komisija sagatavo un iesniedz publicēšanai publikāciju vadības sistēmā paziņojumu par līguma slēgšanas tiesību piešķiršanu.
16.5. Ne vēlāk kā 10 (desmit) darbdienu laikā pēc tam, kad stājas spēkā attiecīgais iepirkuma līgums vai tā grozījumi, komisija BT profilā EIS e-konkursu apakšsistēmā ievieto attiecīgi iepirkuma līguma pamattekstu, vai tā grozījumu tekstu un PIL 61.panta otrajā un trešajā daļā minēto līguma grozījumu pamatojumu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams BT profilā EIS e-konkursu apakšsistēmā vismaz visā iepirkuma līguma darbības laikā, bet ne mazāk kā 36 (trīsdesmit sešus) mēnešus pēc attiecīgā līguma spēkā stāšanās dienas.
16.6. Ja izraudzītais Pretendents atsakās slēgt iepirkuma līgumu ar Pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt konkursu, neizvēloties nevienu piedāvājumu. 
16.7. Pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, komisija pieņem lēmumu pārtraukt konkursu, neizvēloties nevienu piedāvājumu.
16.8. Iepirkuma līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste, ja tādi ir piesaistīti, nomaiņa tiek veikta atbilstoši PIL 62.panta tiesiskajam regulējumam. 
16.9. Pasūtītājs pieņem lēmumu atļaut vai atteikt Iepirkumā izraudzītā Pretendenta (Piegādātāja) personāla vai apakšuzņēmēju nomaiņu vai jaunu apakšuzņēmēju iesaistīšanu Iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem. 
16.10. Pasūtītājs ir tiesīgs veikt Iepirkuma līguma grozījumus atbilstoši PIL 61.pantā noteiktajam.
 
17. PIELIKUMI
Visi pielikumi ir Nolikuma neatņemamas sastāvdaļas. Nolikumam pievienoti šādi pielikumi:
1.pielikums – Tehniskā specifikācija 
2.pielikums – Pieteikums par piedalīšanos atklātā konkursā (veidne) 
3.pielikums – Pretendenta amatpersonu saraksts (veidne) 
4.pielikums – Pretendenta finansiālais stāvoklis (veidne) 
5.pielikums – Piedāvātais personāla sastāvs (veidne) 
6.pielikums – Atbildīgā būvdarbu vadītāja profesionālās pieredzes apraksts (veidne)
7.pielikums – Objekta apsekošanas lapa (veidne) 
8.pielikums – Tehniskais piedāvājums
9. pielikums – Lokālās tāmes piedāvājums
10.pielikums – Finanšu piedāvājums (veidne)
11.pielikums – Līguma projekts
12.pielikums - Pieredze

